Diari Oficial de la Generalitat Valenciana


Sumari del DOGV 6063, del 23-07-2009 (2009/8610)

RESOLUCIÓ de 7 de juliol de 2009, de la Direcció General de Farmàcia i Productes Sanitaris, per la qual establix el procediment de subministrament i control de medicaments d'ús hospitalari i envasos clínics d'ús humà en les clíniques i hospitals veterinaris.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6063

Data del DOGV
:   23-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8610


Data del document
:   07-07-2009

Organisme emissor
:   Conselleria de Sanitat

Tipus de document
:   Resolució

Descriptors 

:   * control sanitari
    * medicina
    * legislació
    * establiment hospitalari
    * estupefaent

RESOLUCIÓ de 7 de juliol de 2009, de la Direcció General de Farmàcia i Productes Sanitaris, per la qual establix el procediment de subministrament i control de medicaments d'ús hospitalari i envasos clínics d'ús humà en les clíniques i hospitals veterinaris. [2009/8610]
No hi ha en l'actualitat cap procediment oficial per al subministrament de medicaments d'ús hospitalari i envasos clínics d'ús humà a les clíniques i als hospitals veterinaris, i a fi d'adequar l'actuació dels veterinaris en l'àmbit d'estos centres a la legislació pel que fa al subministrament de medicaments d'ús hospitalari i envasos clínics d'ús humà, resolc:
Primer
Esta resolució només s'aplica en el cas que no hi haja en curs un expedient per a la declaració de situació de subministrament insuficient, d'acord amb l'article 3 de la Llei 1/2008, de Garanties de Subministrament de Medicaments.
Esta resolució només s'aplica a les presentacions clíniques dels principis actius següents:
1. Derivats de la benzodiazepina: diazepam, midazolam.
2. Anestèsics locals: lidocaïna, bupivacaïna, mepivacaïna.
3. Antibacterians per a ús sistèmic: amoxicil·lina clavulànic, amoxicil·lina, ampicil·lina, amikacina, benzilpenicil·lina, eritromicina, gentamicina, ciprofloxacina, cefalexina, cefalotina, cefotaxima, metronidazole.
4. Antihemorràgics: fitomenadiona, àcid aminocaproic.
5. Corticosteroides per a ús sistèmic: metilprednisolona.
6. Antagonistes del receptor H2: ranitidina.
7. Antivírics d'acció directa: aciclovir.
Segon
Els subministraments de medicaments d'ús hospitalari i envasos clínics d'ús humà a les clíniques veterinàries o als hospitals veterinaris, sense servici farmacèutic, els ha d'efectuar exclusivament una oficina de farmàcia autoritzada legalment, i en queda l'ús reservat estrictament a l'acte clínic veterinari, dins de la clínica o hospital veterinari.
Tercer
La dispensació que fa l'oficina de farmàcia ha de ser de la quantitat suficient per a set dies de tractament o, si no, per a la quantitat estimada pel veterinari per a la prestació correcta dels seus servicis durant el període dit, amb un màxim de cinc envasos en el cas dels medicaments d'ús hospitalari i un envàs clínic.
Quart
Les peticions a què es referix l'apartat anterior s'han de fer en els vals especials el model dels quals figura en l'annex.
Cinqué
La sèrie i el número identificatius dels vals esmentats els atorga la Conselleria de Sanitat.
Sisé
La distribució dels talonaris de vals correspon a la Conselleria de Sanitat a través dels col·legis oficials de veterinaris de cada província. Els vals que s'han dit no tenen validesa sense el segell del col·legi oficial de veterinària corresponent.
Els col·legis oficials de veterinaris només poden subministrar talonaris als veterinaris titulars de les clíniques i hospitals veterinaris ben inscrits i autoritzats pel col·legi respectiu.
El document no té validesa sense el segell del col·legi oficial de veterinaris.
Seté
Cal informar abans la Conselleria de Sanitat de l'oficina de farmàcia que s'encarrega del subministrament habitual de la clínica o hospital veterinari. Açò no impedix poder acudir a una altra oficina de farmàcia en cas de necessitat.
Huité
Les oficines de farmàcia han de seguir totes les mesures de control per a estos medicaments especificades en la normativa pertinent, a més de consignar les eixides dels medicaments que s'han dit en el Llibre Receptari Oficial i també han de conservar el val durant tres anys.
Nové
Les clíniques i hospitals veterinaris hauran de portar un registre actualitzat dels medicaments d'ús hospitalari i envasos clínics emprats, i han de conservar la matriu del val durant tres anys.
Deu
Tots els registres i també la matriu dels talonaris han d'estar en qualsevol moment a disposició de la Conselleria de Sanitat.
València, 7 de juliol de 2009.- El director general de Farmàcia i Productes Sanitaris: José Eduardo Clérigues Belloch.